Qendra e Trajnimit të Administratës Tatimore dhe Doganore është një instuticion varësie nga Ministria e Financave dhe Ekonomisë e cila ka në thelb trajnimin e punonjësve të Administratës Tatimore dhe Doganore. QTATD në lidhje me performancën financiare dhe buxhetore, ka vepruar me korrektësi në zbatim të Ligjit Nr.115/2021 “Për buxhetin e vitit 2022”, Udhëzimit plotësues Nr.1, datë 10.01.2022 “Për zbatimin e buxhetit 2022, Udhëzimit plotësues nr.9, datë 20.03.2018 “Për procedurat standarte të zbatimit të zbatimit të buxhetit”, si dhe ligjit Nr. 10296 datë 08.07.2010 “Për menaxhimin financiar dhe kontrollin financiar”.

Në mbështetje të këtyre ligjeve është miratuar “Planifikim, Menaxhim, Administrim” ku përfshihet i gjithë buxheti i akorduar për funksionimin e aktivitetit dhe ushtrimit të kompetencave të Qendrës.

Në zbatim të Udhëzimit plotësues nr.1, datë 10.01.2022 “Për zbatimin e buxhetit 2022”, ju raportojmë mbi perfomancën e produkteve të buxhetit në sasi e vlerë për periudhën Janar -Dhjetor 2022,

Për QTATD-në është akorduar një fond i planifikuar prej 12 800 000(në mijë lekë) të cilat përbëhen nga:

|  |  |
| --- | --- |
| **Fondi i pagave (600)** | **10 285 000** |
| **Fondi i sigurimeve shoqerore (601)** | **1 815 000** |
| **Fondi për shpenzime operative (602)** | **700 000** |

Fondi i pagave dhe i sigurimeve Shoqërore (Zëri 600-601) është realizuar në zbatim te strukturës organizative të miratuar, Nr. 225, datë 13.11.2008 “Për miratimin e strukturës, organikës dhe kategorizimin e pagave të pozicioneve të punës ku numri i përgjithshëm i punonjësve është miratuar 9 (nëntë).

Nga fondi i përgjithshëm i pagave si dhe ai i sigurimeve shoqërore është realizuar respektivisht ALL 8,216,462 për llogarine ekonomike 600 (paga), si dhe ALL 1,372,145 për llogarinë ekonomike 601 (kontribute në sigurimet shoqërore e shendetësore), të shprehura në vlerë monetare në lek ose 91.4 % e fondit të planifikuar vjetor.

Fondi për shpenzime në zërin Mallra dhe Shërbime, zëri 602, për vitin 2022 është planifikuar në vlerën 700 000 mijë. Edhe për këtë zë janë bërë dy veprime rregulluese: kalim fondi nga llogaria 600 në vlerën 1 500 000 lek dhe kërkesë për fonde shtesë në vlerën 2 000 000 lek, pra në total zëri 602 ka pasur një fond prej 4 200 000 ALL, për periudhën respektive. Është realizuar vlera prej rreth ALL 3,004,630 ose 71.5 % e planit vjetor duke respektuar kërkesat e detajuara në Regjistrin e Prokurimeve Publike, të konfirmuara dhe nga dega e thesarit.

Realizimi i Shpenzimeve Operative

Llogaria ekonomike 600

Planifikim vjetor

Për këtë periudhë, në realizimin e shpenzimeve operative QTATD-ja është mbështetur në realizimin e kërkesave të cilat lidhen me:

1. Realizimin e shpenzimeve të detyrueshme ndaj shtetit si energji elektrike, ujë, shërbime postare, shërbime pastrimi në funksion të një veprimtarie funksionale.
2. Realizimin e shpenzimeve për blerje materiale dhe shërbime sipas nevojave konkrete, për krijimin e kushteve të aktivitetit instuticional.
3. Mbështetjen me shpenzime operative dhe realizime procedurash për zhvillimin e aktiviteteve si Honorare për trajnerët apo dietat e punonjësve me qëllim ushtrimin e kompetencave të mbikqyrjes, si dhe të bashkëpunimeve rajonale.

Situacion shpenzimesh Janar 2022 -Dhjetor 2022 (QTATD)

|  |  |  |  |  |  |  |  |
| --- | --- | --- | --- | --- | --- | --- | --- |
| **KOD** | **Gr** | **Prog** | **Kap** | **Projekt** | **Art.** | **Plan vjetor** | **Shpenz**  **.thesari** |
| **1010140** | 10 | **01110** | 01 | **91001AB** | **600** | 8,985,000 | 8,216,463 |
| **1010140** | 10 | 01110 | 01 | 91001AB | 601 | 1,615,000 | 1,372,145 |
| **1010140** | 10 | 01110 | 01 | 91001AB | 602 | 4,200,000 | 3,004,630 |
| **1010140** | 10 | 01110 | 01 | 91001AB | 606 | 130,000 | 130,000 |

Per vitin 2022 QTATD ka rikthyer zhvillimin e trajnimeve në sallë dhe rrjedhimisht janë rritur orët e trajnimit. QTATD zhvillon trajnime në 3 rajone për administratën tatimore dhe në 5 degë për administratën doganore. Me vendimin e Bordit të QTATD nr.2, datë 05.05.2022 u përcaktua një kalendar i veçantë shtesë për trajnimin e nëpunësve të strukturave të hetimit tatimor me 19 tema me një shtesë prej 114 orë.